section_heading: Opis
paragraph_text: Župna crkva Sv. Jakova na Čiovu u Trogiru jednobrodna je građevina s baroknim portalom na pročelju, rozetom i preslicom na dva luka, orijentirana istok-zapad. Sagradio ju je na mjestu starije crkvice 1708. Petar Nutizio. Građena je pravilno klesanim kamenom, a u unutrašnjosti je ožbukana. Ima dvostređni krov pokriven kupom kanalicom. Na bočnim pročeljima otvorena je ovalnim prozorima s ukrasnom profilacijom. Glavni je oltar posvećen sv. Križu, sjeverni sv. Ivanu Trogirskom, a južni Gospi.